রাইন নদী

রাইন (ওলন্দাজ: Rijn, ফরাসি: Rhin, জার্মান:Rhein, ইতালীয়: Reno, লাতিন: Rhenus: ( )), ইউরোপের দীর্ঘতম ও সর্বাপেক্ষা গুরুত্বপূর্ণ নদীসমূহের মধ্যে অন্যতম। এর দৈর্ঘ্য ১,৩২০ কিমি (৮২০ মাইল)। প্রতিসেকেন্ডে গড়ে এর মধ্য দিয়ে ২,০০০ ঘন মিটার জল বয়ে যায়। নদীটির নাম এসেছে সেল্টিক ভাষার রেনোস (Renos) শব্দ থেকে, যার আক্ষরিক অর্থ যা প্রবাহিত হচ্ছে (এই শব্দটি আবার এসেছে প্রটো-ইন্দো-ইউরোপায়ন শব্দমূল রেই (rei = প্রবাহিত হওয়া, দৌড়ানো), যার থেকে ইংরেজি Run (দৌড়ানো) শব্দটিও এসেছে)।

রাইন ও দানিউব ছিল রোম সাম্রাজ্যের উত্তর সীমানা। তখন থেকেই রাইন নদীপথ হিসাবে গুরুত্বপূর্ণ ভূমিকা পালন করছে। এটি সামরিক প্রতিরক্ষা, এবং স্থানীয় ও আন্তর্জাতিক সীমানা নির্ধারণেও ভূমিকা রেখেছে। এর দুপাশ জুড়ে রয়েছে বহু দুর্গ, ও প্রাচীন প্রতিরক্ষা স্থাপনা। রাইন নদীর উৎস আল্পস পার্বত্য অঞ্চল।

 তথ্যসূত্র 

বিষয়শ্রেণী:জার্মানির নদী
বিষয়শ্রেণী:ফ্রান্সের নদী
বিষয়শ্রেণী:আন্তঃসীমান্ত নদী
বিষয়শ্রেণী:পশ্চিম ইউরোপের ভূগোল
বিষয়শ্রেণী:স্রংস ও গ্রাবেন
বিষয়শ্রেণী:নেদারল্যান্ডসের নদী
বিষয়শ্রেণী:অস্ট্রিয়ার নদী
বিষয়শ্রেণী:ইউরোপের আন্তর্জাতিক নদী